અર્જુન રામપાલ પોતાના કૅરિયરના પ્રાથમિક દિવસોમાં ઊટી ખાતે શેખર કપૂર સાથે એક જાહેરખબર શૂટ કરતા હતાં. ત્યારે દિગ્દર્શક અશોક મહેતા અને શેખર કપૂરે અર્જુનને જણાવ્યું કે તેમણે ફિલ્મો કરવી જોઇએ, પણ તે જ દરમિયાન અર્જુનને લંડન, ન્યુયૉર્કમાં એડનું કૉન્ટ્રૅક્ટ મળ્યું. અર્જુન મૉડેલિંગ નહોતા છોડવા માંગતા. તેથી જ તેમને મોક્ષ ફિલ્મમાં કામ કરવાની ઑફર અંગે વિચારવામાં એક વર્ષનો સમય લાગી ગયો. આખરે તેમણે મોક્ષ ફિલ્મ કરી અને મૉડેલિંગને બાય-બાય કહી દીધું.